Wiwit taun 1672 ing tanah Walanda tansah ana cêcongkrahan rêbut pangwasa anjalari rusaking tanah. Pasulayane wong rong golongan yaiku Staatsgeziden (sing sênêng marang kuwasane Statem) karo Stadhoudersgezinden (sing sênêng marang kuwasane Stadhouder gênti unggul bae. Lêrêm sêdhela banjur rame manèh, mêngkono sabanjure. Ing mau-maune sing padha pasulayan iku mung bangsaning priyayi, barêng jamane Willem II wong cilik barang mèlu nggrubyuk Staatsgezinden, anjalari gêdhening pangwasane.
